หนุนเปิดสำนักปฏิบัติธรรมช่วยดึงคนเข้าวัดมากขึ้น
เมื่อวันที่ 12 มี.ค. ที่วัดหลวงพ่อสดธรรมกายาราม จ.ราชบุรี พระพรหมเวที (สุเทพ ผุสฺสธมฺโม) เจ้าอาวาสวัดพระปฐมเจดีย์ เจ้าคณะภาค 15 ในฐานะประธานศูนย์ประสานงานสำนักปฏิบัติ ธรรมประจำจังหวัดแห่งประเทศไทย (ศปท.) เป็น ประธานเปิดการประชุมสัมมนาเจ้าสำนักปฏิบัติ ธรรมประจำจังหวัดคณะสงฆ์หนกลางและหนใต้ พร้อมทั้งกล่าวว่า เจ้าสำนักปฏิบัติธรรมต้องปกครองและคอยสอดส่อง ทั้งบรรพชิตและคฤหัสถ์ที่มาเข้าปฏิบัติธรรม และสำนักปฏิบัติธรรมเป็นส่วนสำคัญในการนำคนเข้าวัด สังเกตได้จากหากวัดใด ประกาศว่ามีปฏิบัติธรรม จะมีคนเข้าวัดมากขึ้น,ด้าน น.ส.ประนอม คงพิกุล รอง ผอ.สำนักงานพระพุทธศาสนาแห่งชาติ (พศ.) กล่าวว่า ปัจจุบันมีสำนักปฏิบัติธรรมประจำจังหวัดทั่วประเทศ 1,510 แห่ง เพื่อให้สำนักปฏิบัติธรรมแต่ละแห่งมีการดำเนินงานตามระเบียบมหาเถรสมาคม ว่าด้วยการจัดตั้งสำนักปฏิบัติธรรมประจำจังหวัด พ.ศ.2543 และให้เป็นสถานที่สะอาด สงบ ร่มเย็น หรือสัปปายสถาน จึงต้องจัดประชุมดังกล่าวขึ้น ทั้งนี้ ตามที่นายพนม ศรศิลป์ ผอ.พศ. มอบหมายให้ตนดูแลงานในส่วนของกองพุทธศาสนศึกษา และกองพุทธศาสนสถาน รวมทั้งในส่วนของสำนักปฏิบัติธรรม จึงเห็นว่าแนวทางในการพัฒนาสำนักปฏิบัติธรรมนอกจากจะต้องเป็นสถานที่สัปปายสถานแล้ว จำเป็นที่จะต้องส่งเสริมสำนักปฏิบัติธรรมที่มีการสอนปฏิบัติธรรมที่ได้รับการยอมรับแต่ละจังหวัดเพื่อยกย่องเป็นสำนักปฏิบัติธรรมดีเด่นของแต่ละจังหวัดด้วย.
เมื่อวันที่ 12 มี.ค. ที่วัดหลวงพ่อสดธรรมกายาราม จ.ราชบุรี พระพรหมเวที (สุเทพ ผุสฺสธมฺโม) เจ้าอาวาสวัดพระปฐมเจดีย์ เจ้าคณะภาค 15 ในฐานะประธานศูนย์ประสานงานสำนักปฏิบัติ ธรรมประจำจังหวัดแห่งประเทศไทย (ศปท.) 
วัดหลวงพ่อสดธรรมกายาราม,ราชบุรี,พระพรหมเวที,เจ้าอาวาสวัดพระปฐมเจดีย์,เปิดสำนักปฏิบัติธรรม,ประนอม คงพิกุล,ทีมข่าวศาสนา,ข่าว,ข่าวฉบับพิมพ์,ไทยรัฐออนไลน์